Berezivka

Berezivka (ukr. Березівка) – miestas pietų Ukrainoje, Odesos srityje, prie Tylihulo upės, 82 km į šiaurę nuo Odesos. Rajono centras. Šalia praeina Odesos–Kryvyj Ryho plentas, yra stotis prie Odesos–Bachmačo geležinkelio linijos. Maisto (vyno, pieno miltelių) pramonė. Yra kino teatras, parkas, stadionas, keletas paminklų. Istorija Pilkapiai ir archeologiniai radiniai rodo, kad ši vietovė gyvenama keletą tūkstantmečių. 1 tūkstantmetyje pr. m. e. čia steigėsi graikų–skitų gyvenvietės. Dabartinė gyvenvietė įkurta 1802 m. nuo feodalų pabėgusių valstiečių. XIX a. pab. tapo prekybiniu, amatininkystės centru. Miesto statusas suteiktas 1962 m. Šaltiniai